《杂曲歌辞。结客少年场行》
唐代·虞羽客

幽并侠少年，金络控连钱。窃符方救赵，击筑正怀燕。

轻生辞凤阙，挥袂上祁连。陆离横宝剑，出没惊徂旃。

蒙轮恒顾敌，超乘忽争先。摧枯逾百战，拓地远三千。

骨都魂已散，楼兰首复传。龙城含晓雾，瀚海隔遥天。

歌吹金微返，振旅玉门旋。烽火今已息，非复照甘泉。

作者简介：生平无考。《初唐诗纪》卷五九云“按其音调，当作初唐”，可备一说。《全唐诗》收1首，出《乐府诗集》卷六六。